text: Esbjerg-kontrollør afsløret med romerlys
  28 april 2011 kl. 09.07
  En kontrollør, der i aftes var med Esbjerg fB i Herning for at se  pokalkampen mod FC Midtjylland, blev afsløret med romerlys.
  10 Esbjerg-tilhængere blev efter onsdagens pokalkamp mod FC Midtjylland sigtet for voldlig opførsel og ulovlig besiddelse af romerlys. En af de sigtede var kontrollør i Esbjerg fB.
  - Det er dybt beklageligt, at en person, som vi bruger som kontrollør for at sikre vores fans sikkerhed selv overtræder reglerne. Politiet inddrog straks hans ID-kort som kontrollør - og han kommer aldrig til at repræsentere os igen, siger Lars Dyhr Hansen, der
  er presse- og kommunikationschef i Esbjerg fB til TV SYD.
  
  10 Esbjerg-fans sigtet
  16 af Esbjergs fans blev bortvist fra MCH Arena i Herning og 10 modtog sigtelser fra politiet. 
  En af de 10 sigtede er den nu forhenværende EfB-kontrollør. Han blev sammen med tre andre sigtet for overtrædelse af fyrværkeriloven. En Esbjergtilhænger fik desuden alvorlige forbrændinger på fødderne, da et romerlys blev tændt på stadionet.
  Seks andre Esbjerg-fans blev siget for overtrædelse af ordensbekendtgørelsen. Ingen FC Midtjylland-tilskuere var involveret i urolighederne.
  